proxectonos/corpus_dominio_legal_administrativo_tmp huggingface dataset:
RESOLUCIÓN do 19 de outubro de 2007 pola que se fai pública a concesión de novas axudas para a substitución de guindastres-torre desmontables para obras na Comunidade Autónoma de Galicia, no ano 2007. (IN420A).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/11/2007

A Consellería de Innovación e Industria resolveu a publicación da relación de novas axudas que se especifican no anexo, concedidas no ano 2007, ao abeiro da Orde do 14 de marzo de 2007 pola que se establecen as bases reguladoras para a concesión de axudas para a substitución de guindastres-torre desmontables para obras, que se financiarán con cargo á aplicación orzamentaria 10.03.732-A.770.0 dos orzamentos xerais da Comunidade Autónoma de Galicia.
O que se fai público para xeral coñecemento.
Santiago de Compostela, 31 de outubro de 2007.
P.D. (Resolución 23-10-2007)
Emilio Nogueira Moure
Secretario xeral da Consellería de Innovación
e Industria
Ver referencia pdf "21700D006P008.PDF"
ORDE do 29 de outubro de 2007 pola que se amplía o prazo de presentación da documentación de xustificación establecido na Orde do 23 de xullo pola que se establecen as bases reguladoras para a concesión, en réxime de concorrencia competitiva, das subvencións, cofinanciadas polo Fondo Social Europeo, destinadas a pequenas e medianas empresas (Pemes) para a realización de programas ou accións  a favor da conciliación da vida persoal, familiar e laboral.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 09/11/2007

A Vicepresidencia da Igualdade e do Benestar ditou a Orde do 23 de xullo de 2007 pola que se establecen as bases reguladoras para a concesión, en réxime de concorrencia competitiva, das subvencións, cofinanciadas polo Fondo Social Europeo, destinadas a pequenas e medianas empresas (Pemes) para a realización de programas ou accións a favor da conciliación da vida persoal, familiar e laboral. (Diario Oficial de Galicia nº 161, do 21 de agosto de 2007).
No artigo 15 da citada orde establécese como prazo máximo de xustificación da subvención ata o 15 de novembro de 2007.
Non obstante, por causas sobrevidas, o prazo establecido resulta de difícil cumprimento, polo que co fin de garantir a maior eficacia posible da convocatoria das referidas subvencións, é procedente ampliar o devandito prazo para a xustificación da subvención.
De acordo co anterior, vista a Lei 38/2003, do 17 de novembro, xeral de subvencións, e o Regulamento de desenvolvemento aprobado polo Real decreto 887/2006, publicado o 21 de xullo, así como a normativa de desenvolvemento,
DISPOÑO:
Artigo único.-Ampliación do prazo de xustificación.
Amplíase ata o día 30 de novembro de 2007 o límite do prazo de presentación da documentación xustificativa previsto no artigo 15 da Orde do 23 de xullo de 2007 pola que se establecen as bases reguladoras para a concesión, en réxime de concorrencia competitiva, das subvencións, cofinanciadas polo Fondo Social Europeo, destinadas a pequenas e medianas empresas (Pemes) para a realización de programas ou accións a favor da conciliación da vida persoal, familiar e laboral.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de outubro de 2007.
Anxo M. Quintana González
Vicepresidente da Igualdade e do Benestar
DECRETO 217/2007, do 15 de novembro, polo que se nomea secretario xeral de Relacións Exteriores a Julio César Félix Fernández Mato.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 16/11/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo da deliberación do Consello da Xunta de Galicia, na súa reunión do día quince de novembro de dous mil sete,
Nomeo secretario xeral de Relacións Exteriores a Julio César Félix Fernández Mato.
Muxía, quince de novembro de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 215/2007, do 15 de novembro, polo que se nomea secretario xeral da Vicepresidencia da Igualdade e do Benestar a Antonio Javier Ferreira Fernández.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 16/11/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do vicepresidente da Igualdade e do Benestar, e logo de deliberación do Consello da Xunta de Galicia, na súa reunión do día quince de novembro de dous mil sete,
Nomeo secretario xeral da Vicepresidencia da Igualdade e do Benestar a Antonio Javier Ferreira Fernández.
Muxía, quince de novembro de dous mil sete.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
DECRETO 214/2007, do 15 de novembro, polo que se dispón que cese Antonio Javier Ferreira Fernández como secretario xeral e de Relacións Institucionais da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 16/11/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do vicepresidente da Igualdade e do Benestar, e logo de deliberación do Consello da Xunta de Galicia, na súa reunión do día quince de novembro de dous mil sete,
DISPOÑO:
Que cese, por pase a outro destino, Antonio Javier Ferreira Fernández, como secretario xeral e de Relacións Institucionais da Vicepresidencia da Igualdade e do Benestar.
Muxía, quince de novembro de dous mil sete.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
b) NOMEAMENTOS VICEPRESIDENCIA DA IGUALDADE E DO BENESTAR
DECRETO 216/2007, do 15 de novembro, polo que se nomea secretario xeral de Relacións Institucionais a Xoán Antón Pérez-Lema López.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 16/11/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do vicepresidente da Igualdade e do Benestar, e logo de deliberación do Consello da Xunta de Galicia, na súa reunión do día quince de novembro de dous mil sete,
Nomeo secretario xeral de Relacións Institucionais da Vicepresidencia da Igualdade e do Benestar a Xoán Antón Pérez-Lema López.
Muxía, quince de novembro de dous mil sete.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
RESOLUCIÓN do 25 de outubro de 2007 pola que se lle dá publicidade ás axudas concedidas ao abeiro da Orde do 16 de marzo de 2007, pola que se establecen as bases reguladoras para a concesión, en réxime de concorrencia competitiva, de subvencións ás corporacións locais para a adecuación e modernización de equipamentos comerciais (liña Merca) e vertebración do comercio urbano (liña Urbancomer), en desenvolvemento do Plan de renovación e mellora do comercio galego. (Diario Oficial de Galicia número 60, do 26 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 16/11/2007

O artigo 20 da orde reguladora dispón: «No prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 16 de marzo de 2007, pola que se establecen as bases reguladoras para a concesión, en réxime de concorrencia competitiva, das subvencións ás corporacións locais para a adecuación e modernización de equipamentos comerciais (liña Merca) e vertebración do comercio urbano (liña Urbancomer), en desenvolvemento do Plan de renovación e mellora do comercio galego.
Santiago de Compostela, 25 de outubro de 2007.
P.D. (31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "22200D008P027.PDF"
RESOLUCIÓN do 24 de outubro de 2007 pola que se lles dá publicidade aos beneficiarios das axudas concedidas ao abeiro das bases reguladoras das axudas de salvamento e reestruturación a empresas en crise que superen os 300.000 euros de gasto subvencionable.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 16/11/2007

Mediante a Resolución do 26 de decembro de 2005 publicáronse as bases reguladoras das axudas de salvamento e reestruturación a empresas en crise (DOG nº 3, do 4 de xaneiro de 2006). As mencionadas bases diríxense a favorecer a volta á viabilidade técnica e económica das empresas galegas que se atopen nunha situación de crise.
Na súa base 18 establecen que serán obxecto de publicación no Diario Oficial de Galicia as axudas concedidas para aqueles proxectos que superen os 300.000 euros de gasto subvencionable.
Estas axudas serán financiadas con cargo á aplicación orzamentaria 02.01.E5/10/02 656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios das axudas concedidas ao abeiro das bases reguladoras das axudas de salvamento e reestruturación a empresas en crise que superen os 300.000 euros de gasto subvencionable durante o terceiro trimestre de 2007, que figura como anexo.
Santiago de Compostela, 24 de outubro de 2007.
Álvaro Álvarez-Blázquez Fernández
Director xeral do Instituto Galego de Promoción Económica
ANEXO
Nº expediente: AF013.2006.1.3.
Nome/razón social: Morbidell Galicia, S.L.
Data resolución: 12-9-2007.
Importe subvencionable (euros): 668.658,20.
Subvención (euros): 200.597,46.
ORDE do 4 de outubro de 2007 pola que se modifica a do 10 de abril, pola que se fai pública a lista de deportistas recoñecidos como deportistas galegos de alto nivel polo procedemento iniciado en novembro do ano 2006, así como as solicitudes desestimadas e a causa.
CONSELLERÍA DE CULTURA E DEPORTE — III. OUTRAS DISPOSICIÓNS — 14/11/2007

Con data do 10 de maio de 2007, publicouse no Diario Oficial de Galicia a Orde do 10 de abril de 2007 na que se resolvía o procedemento de recoñecemento da condición de deportista galego de alto nivel de novembro do ano 2006, en cumprimento do Decreto 6/2004, do 8 de xaneiro, polo que se regula a cualificación destes e os programas de beneficios dirixidos a eles. O dito acto administrativo non esgota a vía administrativa polo que os interesados, en virtude do disposto no artigo 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, e no seu exercicio do dereito de defensa, poden utilizar a impugnación na vía administrativa ou ben interpoñer directamente o recurso contencioso-administrativo ante a xurisdición contencioso-administrativa ao abeiro da Lei 29/1998, do 13 de xullo, reguladora da xurisdición contencioso-administrativa.
Presentados recursos de reposición por Cipriano Augusto Gomes Estévez, con DNI 44.486.176-J, e Bruno García Fernández, con DNI 79.337.546-N, cómpre agora, unha vez avaliadas as súas alegacións, proceder á súa resolución e publicación, o que incide nas listaxes establecidas pola Orde do 10 de abril de 2007.
Así, vistos os antecedentes, e tendo en conta o establecido no Decreto 6/2004, do 8 de xaneiro, polo que se regula a cualificación dos deportistas galegos de alto nivel e os programas de beneficios dirixidos a eles, a Orde do 30 de maio de 2005, pola que se establecen os criterios para o recoñecemento dos Deportistas Galegos de Alto Nivel, así como a Orde do 10 de abril de 2007, esta conselleira no uso das súas atribucións,
RESOLVE:
Primeiro.-Estimar o recurso de reposición interposto por Bruno García Fernández e, polo tanto, recoñecelo coma deportista galego de alto nivel, podendo gozar dos beneficios atribuídos a esta consideración.
Segundo.-Desestimar o recurso de reposición interposto por Cipriano Augusto Gomes Estévez, por presentar certificados realizados por entidades distintas á Federación Galega de Boxeo, federación á que está asociado, no territorio da Comunidade Autónoma de Galicia, o Kick Boxing. Confírmase así a súa inclusión na relación dos deportistas non recoñecidos que figura no anexo II da antedita Orde do 10 de abril de 2007.
Terceiro.-Contra esta orde pode interpoñerse o recurso contencioso-administrativo ante o Tribunal Superior de Xustiza de Galicia no prazo de dous meses contados desde o día seguinte ao desta publicación, de conformidade co disposto no artigo 46 da Lei 29/1998, do 13 de xullo, reguladora da xurisdición contencioso-adminsitrativa.
Santiago de Compostela, 4 de outubro de 2007.
Ánxela Bugallo Rodríguez
Conselleira de Cultura e Deporte
ORDE do 9 de novembro de 2007 pola que se amplía a dotación orzamentaria da orde pola que se establecen as bases reguladoras das axudas destinadas ao sector equino para o seu fomento e desenvolvemento, no ámbito da Comunidade Autónoma de Galicia.
CONSELLERÍA DO MEDIO RURAL — III. OUTRAS DISPOSICIÓNS — 14/11/2007

Orde do 11 de xuño de 2007 (DOG nº 117, do martes, 19 de xuño de 2007), pola que se establecen as bases reguladoras das axudas destinadas ao sector equino para o seu fomento e desenvolvemento, no ámbito da Comunidade Autónoma de Galicia.
No seu artigo 16º precísanse as aplicacións orzamentarias e o importe económico previsto para o financiamento das ditas axudas, e no seu parágrafo 2 sinálase que as dotacións iniciais se poderán incrementar, de ser procedente, tramitando o expediente de xeración e ampliación de crédito oportuno.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na Orde do 11 de xuño de 2007 (DOG nº 117, do martes, 19 de xuño de 2007), pola que se establecen as bases reguladoras das axudas destinadas ao sector equino para o seu fomento e desenvolvemento, no ámbito da Comunidade Autónoma de Galicia.
2. O incremento da dotación será de:
Ano 2007 con cargo á aplicación 11.03.713-C.771.2: 85.725,73 euros.
Ano 2008 con cargo á aplicación 11.03.713-C.771.2: 57.150,49 euros dos orzamentos xerais da Comunidade Autónoma de Galicia para o ano 2007.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na Orde do 11 de xuño de 2007.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 9 de novembro de 2007.
Alfredo Suárez Canal
Conselleiro do Medio Rural
ORDE do 8 de novembro de 2007 pola que se amplía o prazo máximo de certificación e xustificación das axudas recibidas ao abeiro da do 4 de outubro, pola que se establecen as bases reguladoras das axudas para o desenvolvemento de accións formativas en materia agroforestal, por entidades de iniciativa social e laboral de persoas con discapacidade física ou psíquica na Comunidade Autónoma de Galicia e se convocan para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 14/11/2007

A Consellería do Medio Rural convocou para o ano 2007 axudas a entidades de iniciativa social que actúan no medio rural da Comunidade Autónoma de Galicia dedicadas a potenciar a inclusión social e laboral de persoas desfavorecidas ou con discapacidade física ou psíquica, mediante Orde do 4 de outubro (DOG nº 197, do 10 de outubro).
Nesta orde, o artigo 9.4º establece que o prazo máximo de certificación e xustificación da axuda non poderá superar con carácter xeral a data do 30 de novembro de 2007.
O atraso na publicación da normativa fai imposible que os concesionarios da axuda poidan presentar a documentación acreditativa exixida na data fixada, polo que se entende necesario ampliar o prazo máximo establecido na citada orde para a certificación e xustificación dos expedientes nesta anualidade.
Por todo o exposto, e de acordo co establecido no artigo 30.1º.3 do Estatuto de autonomía de Galicia, e no uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, a Lei 1/1983, reguladora da Xunta e da súa Presidencia,
DISPOÑO:
Artigo único.-Esta orde ten por obxecto modificar o punto 4 do artigo 9º da Orde do 10 de outubro de 2007, pola que se establecen as bases reguladoras das axudas para o desenvolvemento de accións formativas en materia agroforestal, por entidades de iniciativa social e laboral de persoas con discapacidade física ou psíquica na Comunidade Autónoma de Galicia e se convocan para o ano 2007, que quedaría redactado como segue:
«Artigo 9º.-Pagamento e forma de xustificación das subvencións.
4. Con carácter xeral, a certificación e xustificación da axuda de cada unha das accións formativas realizarase dentro dos 15 días seguintes á súa finalización e antes do 20 de decembro de 2007».
Santiago de Compostela, 8 de novembro de 2007.
Alfredo Suárez Canal
Conselleiro do Medio Rural
ORDE do 8 de novembro de 2007 pola que se amplía o prazo para a xustificación do gasto correspondente aos investimentos subvencionables en virtude da do 25 de xuño pola que se establecen as bases reguladoras das axudas a equipamentos para o fortalecemento do tecido asociativo no medio rural.
CONSELLERÍA DO MEDIO RURAL — III. OUTRAS DISPOSICIÓNS — 14/11/2007

No seu artigo 13 precísase que a xustificación do gasto correspondente aos investimentos subvencionables para cada unha das liñas de axuda reguladas nesta orde deberase realizar antes do 15 de novembro de 2007. Ante o elevado número de solicitudes presentadas e de acordo coa citada convocatoria, a Dirección Xeral de Desenvolvemento Rural propuxo a ampliación do prazo de xustificación do gasto, co fin de resolver adecuadamente o procedemento.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financieiro e orzamentario de Galicia, e a Lei 1/1983, reguladora da Xunta e da súa Presidencia,
DISPOÑO:
Artigo único.
1. Amplíase o prazo de xustificación do gasto que se establece na Orde do 25 de xuño de 2007 (DOG nº 134, do mércores, 11 de xullo), pola que se establecen as bases reguladoras das axudas a equipamentos para o fortalecemento do tecido asociativo rural.
2. A xustificación do gasto farase antes do 15 de decembro de 2007.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de novembro de 2007.
Alfredo Suárez Canal
Conselleiro do Medio Rural
CORRECCIÓN de erros.-Orde do 26 de setembro de 2007 pola que se aproba a delimitación e a determinación dos materiais de base para a produción de materiais forestais de reprodución de Pinus sylvestris L. e Quercus rubra L. no territorio da Comunidade Autónoma de Galicia, e se procede a suspender a autorización de dúas unidades de admisión aprobadas de Pinus sylvestris L.
CONSELLERÍA DO MEDIO RURAL — III. OUTRAS DISPOSICIÓNS — 14/11/2007

Advertido erro na devandita orde, publicada no Diario Oficial de Galicia nº 194, do venres 5 de outubro de 2007, cómpre publicar a corrección seguinte:
Na páxina 16.284, no anexo, onde di:
Nome de localización «Polígono 512, parcelas 1110 e 1111», debe dicir: «Polígono 509, parcelas 851 e 852».
Lonxitude «8º31Ž15ŽŽ», debe dicir: «8º31Ž13ŽŽ».
Latitude «42º4Ž50ŽŽ», debe dicir: «42º41Ž50ŽŽ».
Altitude «278 - 300», debe dicir: «300».
Superficie «0,75», debe dicir: «0,62».
ORDE do 6 de novembro de 2007 pola que se modifica o artigo 16 da do 17 de setembro (Diario Oficial de Galicia do 24 de setembro) pola que se establecen as bases reguladoras para a concesión, en réxime de concorrencia competitiva, das subvencións para a mobilización, dinamización e sistematización da innovación, e se procede á súa convocatoria.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/11/2007

Por Orde do 17 de setembro de 2007 aprobáronse as bases reguladoras para a concesión das subvencións para a mobilización, dinamización e sistematización da innovación.
No artigo 16 da citada orde establécese que, para cobrar a subvención concedida, o beneficiario deberá presentar na data límite do 15 de novembro a documentación requirida.
Tendo en conta o atraso producido na resolución das devanditas axudas, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o citado prazo de xustificación.
Consecuentemente co anterior, e en virtude das competencias que teño atribuídas,
DISPOÑO:
A modificación do artigo 16 da Orde do 17 de setembro de 2007 pola que se aproban as bases reguladoras para a concesión, en réxime de concorrencia competitiva, das subvencións para a mobilización, dinamización e sistematización da innovación, e se procede á súa convocatoria.
O prazo será regulado na publicación da resolución de adxudicación das subvencións.
Santiago de Compostela, 6 de novembro de 2007.
P.D. (Resolución do 23 de outubro de 2007)
Emilio Nogueira Moure
Secretario xeral da Consellería de Innovación e Industria
ORDE do 6 de novembro de 2007 pola que se modifica a do 16 de maio pola que se establecen as bases reguladoras para a concesión, en réxime de concorrencia competitiva, das subvencións a empresas privadas para a creación e mellora de establecementos turísticos, e se procede á súa convocatoria para o ano 2007 (IN983G).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/11/2007

A Orde do 16 de maio de 2007 pola que se establecen as bases reguladoras para a concesión, en réxime de concorrencia competitiva, das subvencións a empresas privadas para a creación e mellora de establecementos turísticos, e se procede á súa convocatoria para o ano 2007 (DOG nº 98, do 23 de maio) establece no seu artigo 17.1º a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a súa realización, é necesario modificar o artigo anterior no sentido de ampliar o prazo citado.
Polo exposto e no uso das facultades que me foron conferidas,
DISPOÑO:
Artigo 1º.-O artigo 17, no primeiro parágrafo do punto 2, queda redactado como segue:
«1. Para cobrar a subvención concedida, o beneficiario deberá presentar nos lugares sinalados no artigo 3 da convocatoria a documentación que a continuación se indica. Terá os seguintes prazos para presentala, anualidade 2007: 14 de decembro de 2007; anualidade 2008: 1 de outubro de 2008 e anualidade 2009 o 30 de xuño de 2009».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de novembro de 2007.
P.D. (Resolución do 23 de outubro de 2007)
Emilio Nogueira Moure
Secretario xeral da Consellería de Innovación e Industria
RESOLUCIÓN do 17 de outubro de 2007 pola que se lle dá publicidade ás axudas de contía superior a 3.000 euros concedidas ao abeiro da Orde do 15 de marzo de 2007, pola que se aproban as bases para a concesión de subvencións para a adecuación dos establecementos comerciais ao seu contorno competitivo, en desenvolvemento do Plan de renovación e mellora do comercio galego e se procede á súa convocatoria para o ano 2007 (IN214A). (Diario Oficial de Galicia número 60, do 26 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/11/2007

O artigo 19 das bases reguladoras da orde dispón: «No prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención. Non obstante o anterior, cando os importes das subvencións concedidas indivualmente consideradas sexan de contía inferior a 3.000 euros, non será necesaria a publicación no Diario Oficial de Galicia, que será substituída pola publicación das subvencións concedidas na páxina web da Conselleria de Innovación e Industria».
Na súa virtude,
RESOLVO:
Ordenar a publicación no Diario Oficial de Galicia das axudas concedidas superiores a 3.000 euros ao abeiro da Orde do 15 de marzo de 2007, pola que se aproban as bases para a concesión de subvencións para a adecuación dos establecementos comerciais ao seu contorno competitivo, en desenvolvemento do Plan de renovación e mellora do comercio galego e se procede a súa convocatoria para o ano 2007.
Santiago de Compostela, 17 de outubro de 2007.
P.D. (31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "22000D005P011.PDF"
Ver referencia pdf "22000D006P012.PDF"
ORDE do 8 de novembro de 2007 pola que se modifica a do 17 de agosto de 2006 e se dispón o cesamento de membros da Comisión de Participación Cidadá da Área Sanitaria de Ferrol.
CONSELLERÍA DE SANIDADE — II. AUTORIDADES E PERSOAL — 19/11/2007

O artigo 125.2º da Lei 7/2003, do 9 de decembro, de ordenación sanitaria de Galicia, establece que mediante orde da conselleira de Sanidade se determinarán a composición das comisións de participación cidadá e os sistemas de asignación de representantes de entre as distintas organizacións e entidades representadas no seu seo, así como os mecanismos para a súa designación.
Pola súa banda, o artigo 127 da citada lei determina que, tamén mediante orde, se establecerán as normas xerais de organización e funcionamento das comisións de participación cidadá.
Segundo o disposto no artigo 25 do Decreto 15/2005, do 3 de febreiro, polo que se establece a estrutura da Área Sanitaria de Ferrol, como órgano colexiado de natureza consultiva para a participación dos cidadáns, existirá unha comisión de participación cidadá. Ao abeiro do disposto nos referidos artigos 125.2º e 127 da antedita lei, apróbase a Orde do 27 de maio de 2005 pola que se aproba a composición, a organización e o funcionamento das comisións de participación cidadá.
Conforme o artigo 4 da Orde do 27 de maio de 2005, o nomeamento e separación dos membros deberá efectuarse, mediante orde da conselleira de Sanidade, por proposta de cada unha das representacións que o compoñen.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, e os artigos 3, 4 e 5 da Orde do 27 de maio de 2005,
DISPOÑO:
Artigo único.-Cesan como membros da Comisión de Participación Cidadá da Área Sanitaria de Ferrol, as persoas que se citan no anexo a esta orde.
Santiago de Compostela, 8 de novembro de 2007.
María José Rubio Vidal
Conselleira de Sanidade
ANEXO
Relación de membros cesantes da Comisión de Participación Cidadá da Área Sanitaria de Ferrol.
-Polo Concello das Pontes de García Rodríguez: Susana Vilaboy Cabarcos.
-Polo Concello de Cedeira: Olga Iglesias Bereijo.
-Polo Concello de Fene: José Manuel Permuy Martínez.
-Polo Concello de Ferrol: Vicente Lorenzo Luque e Juan Fernández García.
-Polo Concello de Pontedeume: Manuel Rei Romeo.
-Do persoal directivo: Ramón Veloso Rodríguez.
b) NOMEAMENTOS CONSELLERÍA DE SANIDADE
RESOLUCIÓN do 26 de outubro de 2007 pola que se procede á publicación das subvencións concedidas en virtude da Orde do 26 de marzo pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 20/11/2007

De conformidade co disposto no artigo 18.1º da Lei 38/2003, do 17 de novembro, xeral de subvencións; no artigo 15.1º da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 26 de marzo de 2007 pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
Finalidade da axuda.-As axudas teñen por obxecto o establecemento de subvencións ás entidades de iniciativa social, para a realización de programas de incorporación sociolaboral que contribúan a fomentar a inclusión social e a integración no mercado de traballo das persoas en situación ou risco de exclusión social.
Norma reguladora.-Orde do 26 de marzo de 2007 pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social (Diario Oficial de Galicia nº 65, do 2 de abril).
Crédito orzamentario: 577.985,35 euros, dos cales 513.327,35 euros corresponden á aplicación orzamentaria 05.31.312F.481.6 e 64.658 euros á aplicación 05.31.312F.481.4. Estas actuacións están cofinanciadas polo Fondo Social Europeo.
Santiago de Compostela, 26 de outubro de 2007.
Anxo Manuel Quintana González
Vicepresidente da Igualdade e do Benestar
Ver referencia pdf "22400D001P008.PDF"
Ver referencia pdf "22400D002P009.PDF"
RESOLUCIÓN do 9 de novembro de 2007, da Dirección Xeral de Xustiza, pola que se fan públicas as listas provisorias das solicitudes admitidas e excluídas dos programas I, II, III e IV, correspondentes ás axudas do fondo de acción social do ano 2007 para o persoal ao servizo da Administración de xustiza con destino na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/11/2007

De conformidade co establecido no punto 6 -procedemento- das condicións xerais do acordo da Comisión Paritaria de Acción Social respecto dos criterios de repartición deste fondo para o exercicio 2007 entre o persoal ao servizo da Administración de xustiza nesta comunidade autónoma, ao cal se lle deu publicidade por medio da Resolución do 21 de maio de 2007, da Dirección Xeral de Xustiza, publicada no Diario Oficial de Galicia nº 102, do 29 de maio; esta dirección xeral,
ACORDA:
Primeiro.-Facer públicas as listas provisorias das solicitudes admitidas e excluídas dos programas I, II, III e IV: axuda para fillos e para estudos dos fillos, axuda para estudos de funcionarios, axuda para minusvalideces e axudas por celiaquía, intolerancia á lactosa e Crohn. As devanditas listas están expostas nos taboleiros de anuncios da Dirección Xeral de Xustiza, do Tribunal Superior de Xustiza de Galicia, nos xulgados decanos e nas páxinas web: www.xudicial.xunta.es e
http://cpapx.xunta.es/portal/xustiza/dxxpersoal.htm.
Segundo.-Os/as solicitantes destes programas poderán formular alegacións no prazo de quince días naturais a partir do seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, e no devandito punto 6 do acordo sobre criterios de repartición do fondo de acción social para o exercicio 2007. A presentación da documentación cómpre facela nos rexistros xerais dos órganos administrativos establecidos no artigo 38 da mencionada Lei 30/1992, e dirixilos á directora xeral de Xustiza da Consellería de Presidencia, Administracións Públicas e Xustiza (praza de Europa, 5A, 4º; polígono das Fontiñas, 15781 Santiago de Compostela).
Santiago de Compostela, 9 de novembro de 2007.
Begoña Santos Fernández
Directora xeral de Xustiza
ORDE do 14 de novembro de 2007 pola que se dispón o nomeamento dun vogal do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 21/11/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos a que representen aqueles.
Polo exposto, e vistas a proposta da Confederación Provincial de Empresarios da Coruña, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Severino Ares Lago como vogal do Consello de Administración da Autoridade Portuaria da Coruña, en representación da Confederación Provincial de Empresarios da Coruña.
Santiago de Compostela, 14 de novembro de 2007.
María José Caride Estévez
Conselleira de Política Territorial, Obras Públicas e Transportes
CORRECCIÓN de erros.-Orde do 20 de setembro de 2007 pola que se regula o procedemento de integración do persoal da Fundación Pública Centro de Transfusión de Galicia.
CONSELLERÍA DE SANIDADE — III. OUTRAS DISPOSICIÓNS — 19/11/2007

Advertido erro na citada orde, publicada no Diario Oficial de Galicia número 197, do 10 de outubro de 2007, cómpre facer a oportuna corrección:
Na páxina 16.619, no segundo parágrafo, onde di: a) Ter vínculo laboral fixo coa institución, suxeito ao convenio colectivo para o persoal laboral do sector sanitario de Galicia, xestionado por fundacións públicas sanitarias e empresas públicas, ..., debe dicir: «a) Ter vínculo laboral fixo coa institución, suxeito ao convenio colectivo para o persoal do Centro de Transfusión de Galicia».
Na páxina 16.619, no artigo 4º, parágrafo 3º, onde di: «Coa resolución de integración a Xerencia expedirá...», debe dicir: «Coa resolución de integración a dirección técnica expedirá...».
Na páxina 16.619, no artigo 4º, parágrafo 4º, onde di: «... a Xerencia expedirá...», debe dicir: «a dirección técnica expedirá...».
Na páxina 16.619, no artigo 4º, parágrafo 5º, onde di: «... a Xerencia expedirá resolución...», debe dicir: «a dirección técnica expedirá resolución...».
Na páxina 16.620, no artigo 6º, f) onde di: «...designación realizada pola Xerencia», debe dicir: «designación realizada pola dirección técnica».
CORRECCIÓN de erros.-Orde do 14 de agosto de 2007 pola que se regula o procedemento de integración do persoal da Fundación Pública Hospital Comarcal do Salnés.
CONSELLERÍA DE SANIDADE — III. OUTRAS DISPOSICIÓNS — 19/11/2007

Advertido erro na citada orde, publicada no Diario Oficial de Galicia número 164, do 24 de agosto de 2007, cómpre facer a oportuna corrección:
Na páxina 14.283, no anexo I, onde di:  «Posto de traballo que se integra: técnico/a superior coordinador (G-3-02); debe dicir: «Posto de traballo que se integra: técnico/a superior coordinador (G-3-05)».
RESOLUCIÓN do 31 de outubro de 2007, da Dirección Xeral para o Deporte, pola que se lles dá publicidade ás subvencións concedidas ao abeiro da Orde do 24 de abril de 2007, pola que se aproban as bases reguladoras para a concesión de axudas e subvencións, en réxime de concorrencia competitiva, que teñen por obxecto a realización de obras de construción, mellora, acondicionamento e reforma de instalacións deportivas de titularidade pública ou privada e a adquisición de equipamentos para o ano 2007.
CONSELLERÍA DE CULTURA E DEPORTE — III. OUTRAS DISPOSICIÓNS — 19/11/2007

De conformidade co establecido nos artigos 18 da Lei 38/2003, do 17 de novembro, xeral de subvencións e 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese mediante esta resolución á publicación dun extracto das axudas concedidas ao abeiro da Orde do 24 de abril de 2007, pola que se aproban as bases reguladoras para a concesión de axudas e subvencións, en réxime de concorrencia competitiva, que teñen por obxecto a realización de obras de construción, mellora, acondicionamento e reforma de instalacións deportivas de titularidade pública ou privada e a adquisición de equipamentos para o ano 2007.
Finalidade da axuda: a construción, mellora, acondicionamento e reforma de instalacións deportivas de titularidade pública ou privada e a adquisición de equipamentos deportivos por parte das entidades beneficiarias.
Norma reguladora: Orde do 24 de abril de 2007, pola que se aproban as bases reguladoras para a concesión de axudas e subvencións, en réxime de concorrencia competitiva, que teñen por obxecto a realización de obras de construción, mellora, acondicionamento e reforma de instalacións deportivas de titularidade pública ou privada e a adquisición de equipamentos deportivos e pola que se convocan as correspondentes ao ano de 2007.
Ver referencia pdf "22300D007P013.PDF"
As entidades beneficiarias e o importe das axudas concedidas a cada unha delas expresado en euros recóllense nos anexos I (concellos) e anexo II (entidades deportivas).
Santiago de Compostela, 31 de outubro de 2007.
P.D. (Orde 12-1-2007)
Marta Souto González
Directora xeral para o Deporte
Ver referencia pdf "22300D007P013.PDF"
CORRECCIÓN de erros.-Resolución do 30 de outubro de 2007 pola que se fai pública a modificación da base reguladora dos incentivos deste instituto a proxectos de investimento empresarial.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 19/11/2007

Advertido erro na referida resolución, publicada no DOG nº 217, do 9 de novembro de 2007, procede facer a seguinte corrección:
-Na páxina 17.998, artigo 8º, onde di: «..., Petín, Rubiá e Vilamartín, da Comarca de Valdeorras», debe dicir: «..., Petín, Rubiá, Vilamartín e O Bolo, da Comarca de Valdeorras».
ORDE do 14 de novembro de 2007 pola que se dispón o cesamento dun vogal do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 21/11/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades a que representen aqueles.
Polo exposto, e vista a proposta da Confederación Provincial de Empresarios da Coruña, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Pedro Corredoira Isasi como vogal do Consello de Administración da Autoridade Portuaria da Coruña, en representación da Confederación Provincial de Empresarios da Coruña, agradecéndolle os servizos prestados.
Santiago de Compostela, 14 de novembro de 2007.
María José Caride Estévez
Conselleira de Política Territorial, Obras Públicas e Transportes
ORDE do 14 de novembro de 2007 pola que se dispón o cesamento de vogais do Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 21/11/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades a que representen aqueles.
Polo exposto, e vista a proposta do Concello de Vilagarcía de Arousa, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Roberto Araújo Cortegoso e Mª Covadonga García Toriello Romero como vogais do Consello de Administración da Autoridade Portuaria de Vilagarcía de Arousa e a súa ría, en representación do Concello de Vilagarcía de Arousa, agradecéndolles os servizos prestados.
Santiago de Compostela, 14 de novembro de 2007.
María José Caride Estévez
Conselleira de Política Territorial, Obras Públicas e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 6 de novembro de 2007 pola que se lles dá publicidade ás axudas concedidas ao abeiro da do 8 de marzo, pola que se aprobaron as bases reguladoras e a convocatoria pública para a concesión de subvencións para a realización de actividades de información, orientación e busca de emprego (Diario Oficial de Galicia número 51, do 13 de marzo).
CONSELLERÍA DE TRABALLO — III. OUTRAS DISPOSICIÓNS — 21/11/2007

O artigo 9.7º da orde reguladora dispón: as resolucións de concesión serán obxecto de publicación no Diario Oficial de Galicia.
Na súa virtude,
RESOLVO:
Ordenar a publicación, no Diario Oficial de Galicia, das subvencións concedidas con cargo ás aplicacións orzamentarias 16.03.322B.481.0, 16.03.322B.460.0, 16.03.322B.444.0, 16.03.323V.461.0, 16.03.323V.481.2 Programas de orientación laboral, ao abeiro da Orde do 8 de marzo de 2007 pola que se establecen as bases reguladoras e a convocatoria pública para a concesións de subvencións para a realización de actividades de información, orientación e busca de emprego, e a Orde do 14 de setembro de 2007 pola que se fai pública a ampliación do importe existente para a concesión de subvencións para as mesmas actividades.
Santiago de Compostela, 6 de novembro de 2007.
Pastor Fuenteseca Díaz
Director xeral de Formación e Colocación
Ver referencia pdf "22500D008P014.PDF"
Ver referencia pdf "22500D010P016.PDF"
CORRECCIÓN de erros.-Orde do 20 de setembro de 2007 pola que se regula o procedemento de integración do persoal do Instituto Galego de Médicina Técnica.
CONSELLERÍA DE SANIDADE — III. OUTRAS DISPOSICIÓNS — 21/11/2007

Advertido erro na citada orde, publicada no Diario Oficial de Galicia nº 197, do 10 de outubro de 2007, cómpre facer a oportuna corrección:
Ná páxina 16.616, no anexo I, onde di:
Ver referencia pdf "22500D006P008.PDF"
Ver referencia pdf "22500D008P014.PDF"
RESOLUCIÓN do 31 de outubro de 2007 pola que se ordena a publicación do acordo do Consello da Xunta de Galicia do 18 de outubro de 2007 polo que se declara festa de Galicia de interese turístico na provincia da Coruña a Festa de San Fins do Castro, que se celebra en Cabana de Bergantiños.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 21/11/2007

O Consello da Xunta de Galicia, na súa reunión do día dezaoito de outubro de dous mil sete, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia de Coruña a Festa de San Fins do Castro, que se celebra en Cabana de Bergantiños o 1 de agosto, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 31 de outubro de 2007.
P.D. (Orde 23-10-2007)
Emilio Nogueira Moure
Secretario xeral da Consellería de Innovación e Industria
RESOLUCIÓN do 4 de outubro de 2007, da Secretaría Xeral do Servizo Galego de Saúde, pola que se procede á publicación das subvencións concedidas en virtude da Orde do 30 de maio de 2007, pola que se establecen as bases reguladoras e se convocan axudas en réxime de concorrencia competitiva ás entidades privadas sen ánimo de lucro para a realización de programas de prevención do alcoholismo.
CONSELLERÍA DE SANIDADE — III. OUTRAS DISPOSICIÓNS — 06/11/2007

En cumprimento do disposto no artigo 18.1º da Lei 38/2003, do 17 de novembro, xeral de subvencións, e no artigo 9.2º da Orde do 30 de maio de 2007 (Diario Oficial de Galicia número 110, do 8 de xuño), pola que se establecen as bases reguladoras e se convocan axudas en réxime de concorrencia competitiva ás entidades privadas sen ánimo de lucro para a realización de programas de prevención do alcoholismo, procédese á publicación das subvencións concedidas en virtude da devandita orde.
Crédito orzamentario: 200.000  con cargo á aplicación 1301.413A.481.3 dos orzamentos xerais da Comunidade Autónoma de Galicia para o ano 2007, distribuídos da seguinte forma:
a) Para as axudas destinadas ao mantemento dos programas e actividades de prevención do alcoholismo que se sinalan no artigo 3.1º: 130.000 .
b) Para as axudas destinadas a programas innovadores na prevención do alcoholismo (artigo 3.2º): 70.000 . No caso de que non se chegase a esgotar esta cantidade, o sobrante pasaría a incrementar o importe da alínea a).
Beneficiarios, importe e finalidade da subvención: véxase anexo.
Santiago de Compostela, 4 de outubro de 2007.
Cayetano Rodríguez Escudero
Secretario do Servizo Galego de Saúde
Ver referencia pdf "21400D005P023.PDF"